**VÝZVA Obce Heľpa na predkladanie návrhov projektov v rámci rozpočtu obce**

Obec Heľpa prichádza v roku 2022 s možnosťou účasti svojich obyvateľov na rozhodovaní o verejnom živote prostredníctvom podávania vlastných projektov spracovaných v súlade so smernicou o prerozdeľovaní finančných prostriedkov na spoločenské, vzdelávacie, kultúrne a športové projekty v rámci rozpočtu obce Heľpa.

1. **AKÉ OBLASTI MÔŽU BYŤ PODPORENÉ? Napríklad:**
	* **voľnočasové aktivity** zamerané na kultúrne a spoločenské podujatia, pohybové aktivity, vzdelávanie a reprezentáciu obce,
	* **šport** – organizácia športových turnajov a aktivít, výkonnostný šport detí a mládeže,
	* **životné prostredie** – aktivity zamerané na rozvoj vzťahov k prírode, zveľaďovanie prostredia obce,
	* **zdravotníctvo a sociálna pomoc** – podujatia a záujmové činnosti podporujúce zdravotne či inak znevýhodnené skupiny obyvateľstva, projekty podpory osvety
		1. zdravotníctve,
	* **drobná komunitná infraštruktúra, všeobecne prospešný účel** a iné.
2. **AKÁ JE MAXIMÁLNA VÝŠKA PODPORY? KTO MOŽE PREDLOŽIŤ PROJEKT?**
* Maximálna výška podpory pre jeden projekt je **500,- EUR vrátane DPH** a zahŕňa výdavky na vlastnú realizáciu projektu a výdavky spojené s vypracovaním prípadnej potrebnej dokumentácie. Celková suma vyčlenená v rozpočte obce Heľpa na tieto aktivity pre rok 2022 je vo výške 10 000,- EUR.

V rámci výzvy **nie je povinné** spolufinancovanie zo strany predkladateľa.

* Predkladateľom projektu môže byť
	+ - **fyzická osoba alebo skupina fyzických osôb**, s trvalým pobytom v obci Heľpa
		- **právnická osoba nezaložená za účelom podnikania**, ktorá má sídlo na území obce, alebo ktorá pôsobí, vykonáva činnosť na území obce, alebo poskytuje služby obyvateľom obce, s výnimkou právnických osôb zriadených alebo založených obcou Heľpa.
1. **ČO MUSÍ OBSAHOVAŤ NÁVRH PROJEKTU?**

Predložený **návrh projektu** musí obsahovať nasledujúce informácie (bližšie smernica obce)

**a) identifikačné údaje predkladateľa,**

1

* + v prípade fyzickej osoby meno, priezvisko a adresa trvalého pobytu,
	+ v prípade právnickej osoby názov, adresa sídla a IČO,
1. **názov projektu,**
2. **tematický okruh projektu,**
3. **zámer a cieľ projektu,**
4. **podrobný popis návrhu projektu a jeho stručné zhrnutie,**

**f) umiestnenie projektu,**

1. **rozpočet projektu,**
2. **predpokladaná doba realizácie,**
3. **očakávaný prínos projektu,**
4. **ďalšie prílohy** (nákres, fotodokumentácia, ilustrácia a pod.),
5. prípadne iné prílohy podľa požiadavky obce Heľpa.

Ak je predkladateľom projektu **právnická osoba** **priloží k projektu ďalšie doklady:**

* 1. meno, priezvisko a funkcia oprávnenej osoby a dokument upravujúci pravidlá činnosti predkladateľa /napr. stanovy, štatút, nadačná listina a pod./, v prípade, ak tieto údaje nie sú zverejnené v referenčných registroch vedených príslušnými orgánmi,
	2. bankové spojenie, číslo účtu a potvrdenie o vedení účtu,
	3. prehlásenie o stave záväzkov voči mestu aj voči organizáciám zriadeným obcou Heľpa,
	4. čestné prehlásenie o tom, že nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov EÚ v čase podania projektu,
	5. výpis z registra partnerov verejného sektora. V prípade, že predkladateľ nemá povinnosť registrovať sa v tomto registri, doloží o tejto skutočnosti čestné prehlásenie.
1. **AKO A DOKEDY PODAŤ NÁVRH NA PROJEKT?**

 Návrhy projektov bude možné podávať **od 1. apríla do 30. apríla 2022**

 elektronicky na adrese: podatelna@helpa.sk alebo andrea.kirschova@gmail.com, prípadne **osobne do podateľne obce Heľpa.**

1. **AKÉ SÚ KRITÉRIÁ NA POSÚDENIE REALIZOVATEĽNOSTI PROJEKTOV**

Posúdenie realizovateľnosti doručených návrhov projektov zhodnotí dočasná komisia pri OZ so zreteľom na podmienky uvedené v smernici obce Heľpa. Zamestnanci obce a poslanci OZ budú v tejto etape aktívne komunikovať s predkladateľmi projektov a hľadať najlepšie možnosti ich riešenia.

Ako **realizovateľné** sa označia projekty, ktoré spĺňajú nasledovné podmienky:

* 1. obsahujú formálne náležitosti projektu,
	2. výška predpokladaných nákladov projektu je primeraná,
	3. predpokladaná časová náročnosť projektu je primeraná,

d) nie sú v rozpore s plánovanými akciami obce, alebo sa nejedná o projekty s rovnakým alebo obdobným zámerom, ako plánované projekty obce,

1. nejedná sa o projekty, ktorých predmetom je plnenie, na ktoré má obec uzatvorenú platnú a účinnú zmluvu s treťou osobou,
2. sú v súlade so zákonmi a inými právnymi predpismi.

Každý predkladateľ projektu bude zo strany obce Heľpa písomne vyrozumený, či je jeho navrhnutý projekt:

1. realizovateľný v plnej podobe,
2. je potrebné čiastočne ho upraviť,
3. je nerealizovateľný.

V prípade, že predkladateľ neakceptuje navrhnuté úpravy, projekt nebude podporený.

1. **AKO BUDE PREBIEHAŤ PROCES SCHVAĽOVANIA PROJEKTOV?**

Do procesu schvaľovania budú zaradené iba tie projekty, ktoré sú realizovateľné a sú v súlade so smernicou obce Heľpa.

O tom, ktoré projekty získajú podporu pre realizáciu, rozhodnú členovia dočasnej komisie zriadenej k prerozdeleniu finančných prostriedkov v rámci rozpočtu obce Heľpa.

1. **HARMONOGRAM PROCESU**

podávanie projektov **1. – 30. APRÍL**

hodnotenie projektov **1. – 15. MÁJ**

realizácia projektov **15. MÁJ – 30. NOVEMBER**

zúčtovanie a vyhodnotenie projektov **DO 15. DECEMBRA**

**V prípade nevyčerpania alokovaných finančných prostriedkov v rozpočte obce Heľpa bude vyhlásené 2. kolo podávania žiadostí.**

1. **ZÚČTOVANIE FINANČNÝCH PROSTRIEDKOV**
* Finančné prostriedky na projekt musia byť použité v tom kole, v ktorom boli obcou poskytnuté.
* Finančné prostriedky na hotovostné nákupy budú poskytnuté z pokladnice obce. Bezhotovostné nákupy na faktúru budú realizované prostredníctvom obce.
* Prijímateľ prostriedkov vykonáva vyúčtovanie poskytnutých finančných prostriedkov priebežne počas realizácie projektu a to bezodkladne po obdržaní originálu účtovného dokladu o realizácii nákupu tovarov alebo zabezpečení služby, ktorý predloží na Obecný úrad v Heľpe.
* Predkladateľ, ktorý nepoužije finančné prostriedky, resp. použije len ich časť, je povinný nevyčerpané finančné prostriedky vrátiť do pokladnice obce a to najneskôr v termíne na zúčtovanie projektu.
* Formulár zúčtovania projektu sa predkladá do 15 dní od ukončenia realizácie projektu, najneskôr do 15.12. kalendárneho roka. Súčasťou zúčtovania je hodnotiaca správa a fotodokumentácia.

Upozorňujeme zároveň na **neoprávnené výdavky**, ktorými sú v zmysle smernice obce Heľpa:

1. cestovné náhrady,
2. nákup pohonných hmôt,
3. nákup alkoholu, tabakových výrobkov,
4. odmeny fyzickým osobám, štatutárom a iným orgánom právnických osôb, ktoré projekty realizujú,
5. výdavky, ktoré nie sú uvedené v rozpočte projektu.

**Bližšie informácie**: Smernica o prerozdeľovaní finančných prostriedkov na spoločenské, vzdelávacie, kultúrne a športové projekty obce v rámci rozpočtu obce Heľpa (zverejnené na webovom sídle obce Heľpa).

Prípadné otázky môžete adresovať:

Mgr. art. Andrea Bošeľová, predsedníčka komisie pri OZ (andrea.kirschova@gmail.com, 0908 469 801)

Mgr. Andrea Tkáčiková, ekonómka obce (andrea.tkacikova@helpa.sk, 0910 497 349)